Самостоящ или настолен апарат?
![](https://vodi4ka.com/wp-content/uploads/2019/07/magic_water_dispenser_wpu-8900f.jpg)Апаратите за подаване на вода в 19л. бутилки се делят на два вида, в зависимост от височината си.**Самостоящи** са апаратите, които се поставят директно на пода. Височината им е подходяща за удобно използване. Размерите на самостоящите апарати са различни в зависимост от модела и се определят от предпочитанията на ползвателите. Някои варианти разполагат с шкаф в долната си част.**Настолните**апарати условно се наричат ниски. В най-честия случай е удобно се поставят на стойка, рафт, кухненски барплот или друга подходяща за целта мебел. При ограничено пространство и избор на настолен тип апарат, е важно да се предвиди височината на бутилката, която се поставя върху апарата – около 50см.


**Видове кранчета и бутони за активиране на водоподаването**.


Клапаните, които се използват за пускане и спиране на подаването на вода от апарата са условно наречени кранчета и бутони, в зависимост от начина, по който се активират. Механичните кранчета могат да бъдат с горно и долно натискане, като предимството им  е, че могат да се оставят отворени, без да е необходимо ползвателя да ги държи през цялото време, в което пълни чашата си. Подмяната на механичните кранове е значително по-лесна. Апаратите с бутони изглеждат по-елегантно и изчистено, но при тях е необходимо бутона да се държи натиснат през цялото време на пълнене. Някои модели апарати са снабдени с електронни бутони за водоподаване.


